Nahid Toubia

Nahid Farid Toubia,  Nahid Toubia izenez ere ezaguna (Jartum, Sudan,1951) mediku kirurgialaria eta emakumeen osasunaren gaineko eskubideen aldeko aktibista da.  Emakumeen genitalen mutilazio (EGM) ikerketan   espezializatu zen eta Sudaneko lehen emakume zirujaua da. RAINBO, (Research, Action and Information Network for Bodily Integrity of Women) Emakumearen gorputzaren osotasunerako ikerketari buruzko ekintza- eta informazio-sarearen sortzaileetako bat eta zuzendaria da.

Hezkuntza 
Toubia Jartumen jaio zen 1951n, garai hartan anglo-egiptoar babespean zegoen lurralde batean (1899-1955), eta medikuntzan Egipton trebatu zen. 1981ean, zirujau-prestakuntza Erresuma Batuan osatu zuen, eta Osasun Publikoan eta Politikan doktoratu zen Londresko Higiene eta Medikuntza Tropikaleko Eskolan. 1981ean Zirujauen Errege Unibertsitateko kide izan zen, eta lehen emakume-zirujaua, Sudanen.

Karrera eta ikerketa 
1985ean Sudanera itzuli zen, Khartoum Teaching Ospitaleko kirurgia pediatrikoko buru izan zen lekura, eta bere larrialdietako klinika sortu zuen. Herrialdearen ezegonkortasunaren ondorioz, Erresuma Batura itzuli zen eta emakumeen genitalen mutilazioari buruz (EGM) ikertzen hasi zen. 1990ean New Yorkeko Biztanleria Kontseiluan hasi zen lanean eta lau urtez aritu zen.

Columbiako Unibertsitateko irakasle elkartua Osasun Publikoan. Osasunaren Mundu Erakundeko, UNICEFeko eta UNDPko batzorde zientifikoetan eta aholkularietan parte hartzen du. Human Rights Watch-eko Emakumeen Eskubideen Proiektuaren Aholku Batzordeko lehendakariordea ere bada.

1994an, RAINBO Emakumearen gorputzaren osotasunerako ikerketari buruzko ekintza- eta informazio-sarea sortu zuen. Gizarte-aldaketaren bidez, emakumeen genitalen mutilazioa  desagertzeko eta  emakumeak ahalduntzeko lan egiten duen nazioarteko erakundearen burua da. Erakundeak New Yorken eta Londresen bulegoak ditu eta Ugandan, Hegoafrikan, Gambian eta Nigerian ere egiten du lan. RAINBOk funtsezko papera jokatu zuen EGM arazo medikoa ez ezik, giza eskubideen kontu gisa ere identifikatzeko.

AMANITARE, Afrikako lehen eskubide sarea sortu zuen. Afrikako 18 herrialdetako kideak dituzten emakumeen eta nesken sexu- eta ugalketa-eskubideez arduratzen da.

2002an, Toubiak BBCri zera azaldu zion EGMren aurkako kanpaina batez ere emakumeen kontzientzia-aldaketa beharrezkoa zela eta emakumeek ahaldundu behar zutela gizarte aldaketarako. Afrikako gobernu gehienek, osasuneko profesionalek eta GKEek beren agendan gaia duten bitartean, benetako aldaketa talde komunitarioetan zegoela salatu zuen.

Afrikako eta Ekialde Ertaineko ugalketa-osasunari eta genero-desberdintasunari erreparatuta, Toubia hainbat libururen egilea edo egilekidea da; besteak beste, Women of the Arab World: The Coming Challenge (1988), Female Genital Mutilation: A Call for Global Action (1995) eta Female Gendwide Mutilation: A Guide to Worldwide Laws and Policies (2000).

Argitalpenak 

 Women of the Arab World: The Coming Challenge (1988)
 Female Genital Mutilation: A Call for Global Action (1995)
 Susan Izett, Learning About Social Change : A Research and Evaluation Guidebook Using Female Circumcision, Case Studyrekin (1999)
 Caring for Women with Circumcision: A Technical Manual for Health Care Providers (1999)
 Anika Rahman, Female Genital Mutilation: A Guide to Worldwide Laws and Polices (2000)

Erreferentziak

Kanpo estekak 

 Intervención de Nahid Toubia sobre la MGF y las tradiciones. Mayo 2016 (árabe)

Sudango emakumeak
Emakume medikuak
Emakumeen genitalen mutilazioaren aurkako aktibistak